Wicked: Μέρος Δεύτερο

Το Wicked: Μέρος Δεύτερο (πρωτότυπος τίτλος: Wicked For Good) είναι Αμερικανική ταινία μιούζικαλ φαντασίας σε σκηνοθεσία του Τζον Μ. Τσου και σενάριο των Γουίνι Χόλζμαν και Ντάνα Φοξ. Αποτελεί συνέχεια του Wicked (2024), προσαρμόζοντας την δεύτερη πράξη του ομότιτλου θεατρικού μιούζικαλ του Μπρόντγουεϊ του 2003 του Στίβεν Σβάρτς και της Χόλζμαν, το οποίο ήταν ελαφρώς βασισμένο στο ομώνυμο βιβλίο του 1995 του Γκρέγκορι Μαγκουάιρ, που είναι ένας επανασχεδιασμός του μυθιστορήματος του 1900 του Λ. Φρανκ Μπάουμ, Ο Θαυμαστός Μάγος του Οζ και στην κινηματογραφική του προσαρμογή του 1939. Οι  Αριάνα Γκράντε, Σίνθια Ερίβο, Τζόναθαν Μπέιλι, Μαρίσα Μποντ, Ίθαν Σλέιτερ, Μπόουεν Γιανγκ, Μισέλ Γιο και Τζεφ Γκόλντμπλουμ επιστρέφουν στους ρόλους τους από την πρώτη ταινία. Τοποθετημένο στην Χώρα του Οζ πριν και μετά των γεγονότων του Ο Θαυμαστός Μάγος του Οζ, η ταινία ε τηξερευνά την σχέση ανάμεσα στην Έλφαμπα και την Γκλίντα καθώς αποδέχονται τις νέες τους ταυτότητες ως η Κακιά Μάγισσα της Δύσης και Γκλίντα η Καλή.

Η Universal Pictures και ο Μαρκ Πλατ, οι οποίοι ήταν παραγωγοί στο θεατρικό, ανακοίνωσαν την κινηματογραφική προσαρμογή το 2012. Μετά από μια χρονοβόρα ανάπτυξη και πολλές αναβολές, εν μέρει εξαιτίας της πανδημίας COVID-19, ο Τσου προσλήφθηκε στον ρόλο του σκηνοθέτη, με τις Έριβο και Γκράντε να εντάσσονται στο καστ το 2021. Η προσαρμογή χωρίστηκε σε δύο μέρη για την αποφυγή αφαίρεσης κομματιών της πλοκής και για να αναπτυχθούν περισσότερο οι χαρακτήρες. Τα γυρίσματα ξεκίνησαν στην Αγγλία τον Δεκέμβριο του 2022, διακόπηκαν τον Ιούλιο του 2023 λόγω της Απεργίας SAG-AFTRA του 2023 και συνεχίστηκαν και ολοκληρώθηκαν τον Ιανουάριο του 2024. 

Το Wicked: Μέρος Δεύτερο έκανε πρεμιέρα στο Suhai Music Hall στο Σάο Πάολο στις 4 Νοεμβρίου 2025 και κυκλοφόρησε στις Ηνωμένες Πολιτείες στις 21 Νοεμβρίου. Έλαβε ανάμεικτα προς θετικά σχόλια από τους κριτικούς και έχει συγκεντρώσει $226 εκατομμύρια παγκοσμίως.

 Πλοκή 
Λίγο καιρό αφού αψήφισε τον Θαυμαστό Μάγο του Οζ, η Έλφαμπα Θροπς, έχοντας πλέον χαρακτηριστεί από την προπαγάνδα της Μαντάμ Μόριμπλ ως η Κακιά Μάγισσα της Δύσης, συνεχίζει να μάχεται για δικαιώματα των Ζώων από μία κρυψώνα στο δάσος. Η Γκλίντα Άπλαντ, πλέον η εκπρόσωπος τύπου του Μάγου, είναι αρραβωνιασμένη με τον Φιέρο Τίγκελαρ, πλέον Αρχηγό της Δύναμης Γκέιλ. Όσο το Οζ γιορτάζει τα μεγάλα εγκαίνια του Δρόμου με τα Κίτρινα Τόυβλα, ο Φιέρο αποκαλύπτει ότι προσπαθεί να εντοπίσει την Έλφαμπα, παρόλο που η Γκλίντα επιμένει ότι η ίδια δεν θέλει να βρεθεί.

Η Έλφαμπα συναντάει κάποια Ζώα, ανάμεσα τους και η παλία της νταντά η Ντάλσιμπερ, που εγκαταλείπουν το Οζ και τους ενθαρρύνει να πολεμήσουν εναντίον του Μάγου. Το Δειλό Λιοντάρι τους αποτρέπει, αποκαλύπτωντας ότι αυτή είναι ο λόγος για τις ιπτάμενες μαϊμούδες, που είναι κατάσκοποι του Μάγου. Η Έλφαμπα επισκέπτεται την αδελφή της, Νέσσαροουζ, η οποία έχει κληρονομήσει από τον πατέρα της την κυβέρνησης της Χώρας των Μάντσκιν.

Για να αποτρέψει τον Μποκ Γούντσμαν- τον ανεκπλήρωτο έρωτα της- από το να την εγκαταλείψει, η Νέσσα απαγορεύει από τους Μάντσκιν να φύγουν από την Χώρα των Μάντσκιν χωρίς την άδεια της. Η Έλφαμπα μαγεύει τα παπούτσια την Νέσσα, δίνοντας της την ικανότητα να πετάει. Ο Μποκ, έχοντας μάθει σχετικά με τον γάμο της Γκλίντα και του Φιέρο, προσπαθεί να φύγει, αναζητώντας την αγάπη της Γκλίντα. Η Νέσσα προσπαθεί να του κάνει ένα ερωτικό ξόρκι χρησιμοποιώντας το Γριμμόριο, το βιβλίο με τα ξόρκια της Έλφαμπα, αλλά αυτό αποτυγχάνει, συρρικνώνοντας την καρδιά του. Η προσπάθεια της Έλφαμπα να τον σώσει τον μετατρέπει σε έναν τενεκεδένιο άνθρωπο. 

Η Έλφαμπα επιστρέφει στην Σμαραγδένια Πόλη, όπου ο Μάγος και η Γκλίντα την παρακαλούν να πάρει τον μέρος του. Αυτή δέχεται υπό τον όρο οι ιπτάμενες μαϊμούδες να ελευθερωθούν. Ο Τσίστερι, μία από τις μαϊμούδες, της αποκαλύπτει τον Δρ. Ντίλαμοντ κλεισμένο σε ένα κλουβί και έχοντας χάσει την ικανότητα του να μιλάει, μαζί με άλλα Ζώα, φυλακισμένους μέσα σε μία κρυψώνα του Μάγου. Η Έλφαμπα επιβεβαιώνει τον σκοπό της να πολεμήσει τον Μάγο και απελευθερώνει τα Ζώα, διακόπτοντας τον γάμο του Φιέρο και της Γκλίντα. Ο Φιέρο βοηθάει την Έλφαμπα να το σκάσει και την ακολουθεί. Συμπεραίνοντας ότι έχουν κρυφή σχέση παρά τις αρνήσεις τους, η Γκλίντα συντετριμμένη προτείνει εκδικητικά στον Μάγο και την Μόριμπλ να δελεάσουν την Έλφαμπα διαδίδοντας μία φήμη ότι η Νέσσα βρίσκεται σε κίνδυνο.

Στην κρυψώνα, η Έλφαμπα και ο Φιέρο εξομολογούνται την αμοιβαία αγάπη τους. Αυτός την στέλνει σε ένα εγκαταλελειμένο κάστρο, το Κιάμο Κο, για καταφύγιο. Στο μεταξύ, η Μόριμπλ συνειδητοποιώντας ότι μία απλή φήμη δεν θα ξεγελάσει την Έλφαμπα, δημιουργεί έναν σίφωνα που παρασύρει ένα σπίτι από το Κάνσας και συντρίβει θανάσιμα την Νέσσα.

Η Γκλίντα δίνει τα παπούτσια την Νέσσα στην κάτοικο του σπιτιού, την Ντόροθι, και την κατευθύνει στο Μάγο, με την υπόσχεση ότι αυτός μπορεί να την βοηθήσει να επιστρέψει στο σπίτι. Η Έλφαμπα εξοργισμένη αντιμετωπίζει την Γκλίντα, οδηγώντας σε έναν καβγά μεταξύ τους πριν φτάσει η Δύναμη Γκέιλ. Ο Φιέρο παρεμβαίνει και κρατάει πίσω τους φρουρούς απειλώντας ότι θα σκοτώσει την Γκλίντα, η οποία επιτέλους αποδέχεται ότι αυτός αγαπάει την Έλφαμπα. Οι φρουροί τον σέρνουν σε ένα χωράφι και το χτυπούν άγρια όσο η Έλφαμπα το σκάει μαζί με τις μαϊμούδες. 

Στο Κιάμο Κο, η Έλφαμπα προσπαθεί να σώσει τον Φιέρο μετατρέπωντας το σε σκιάχτρο. Νιώθωντας θλιψη για αυτό και για όλες τις προηγούμενες αποτυχημένες απόπειρες της να κάνει το σωστό, επιλέγει να αποδεχτεί την "κακία" που νομίζει ο κόσμος ότι έχει. Η Ντόροθι, ο Μποκ, ο Φιέρο και το Λιοντάρι συναντούν τον Μάγο, που τους διατάζει να σκοτώσουν την Έλφαμπα και να του φέρουν το σκουπόξυλο της.

Ο Μποκ συσπειρώνει τους κατοίκους της Σμαραγδένιας Πόλης και σχηματίζουν έναν οργισμένο όχλο εναντίον της Έλφαμπα. Η Γκλιντα αναλογίζεται ότι η δημόσια εικόνα της έχει χτιστεί πάνω σε ψέμματα, και στη συνέχεια αντιμετωπίζει την Μόριμπλ σχετικά με τον σίφωνα. Η Μόριμπλ της υπενθυμίζει ότι δεν έχει μαγικές δυνάμεις. Συνειδητοποιώντας ότι πρέπει να κάνει στο σωστό, η Γκλίντα σπεύδει στο Κιάμο Κο για να προειδοποιήσει την Έλφαμπα σχετικά με τον όχλο.

Η Έλφαμπα φυλακίζει την Ντόροθι, απαιτώντας να της επιστρέψει τα παπούτσια, την στιγμή που φτάνει η Γκλίντα. Αφού ο Τσίστερι τις πληροφορεί για τον υποτιθέμενο θάνατο του Φιέρ, η Έλφαμπα αποφασίζει να παραδοθεί και ικετεύει την Γκλίντα να μην αποκαλύψει την αλήθεια για αυτήν, επειδλη δεν θέλει ο κόσμος να στραφεί και εναντίον της Γκλίντα. Επιβεβαιώνουν την φιλία της και μοιράζονται ένα δακρυσμένο αντίο. Η Γκλίντα κρύβεται και παρακολουθεί την Ντόροθι να λούζει την Έλφαμπα με νερό, λιώνοντας την φαινομενικά.

Ο Τσίστερι, έχοντας επανακτήσει την ομιλία του, δίνει στην Γκλίντα στο πράσινο μπουκάλι ελιξιρίου, το οποίο η Έλφαμπα είχε πει ότι άνηκε στην μητέρα της. Η Γκλίντα πηγαίνει το μπουκάλι στον Μάγο, κάνοντας τον να συνειδητοποιήσιε ότι είναι ο βιολογικός πατέρας της Έλφαμπα και ο λόγος για τις δυνάμεις της. Ντροπιασμένο από τις πράξεις του, εγκαταλείπει το Οζ με ένα αερόστατο μετά από την επιμονή της Γκλίντα. Η Γκλίντα γίνεται η ηγέτης του Οζ και δίνει εντολή στις μαϊμούδες να συλλάβουν την Μόριμπλ για τα εγκλήματα της. Ολοκληρώνει την αφήγηση της ιστορίας της στους Μάντσκιν και επαναφέρει τα δικαιώματα των Ζώων.

Ο Φιέρο φτάνει στο Κιάμο Κο. Η Έλφαμπα βγαίνει από μία καταπακτή, έχοντας σκηνοθετήσει τον θάνατο της για να διασφαλίσει ότι δεν θα την δουν ποτέ ξανά στο Οζ. Φεύγουν από το Οζ όσο το Γριμμόριο ενεργοποιείται για την Γκλίντα.

 Ηθοποιοί και χαρακτήρες 
Οι Τζόναθαν Μπέιλι, Σίνθια Ερίβο και Αριάνα Γκράντε (Α-Δ) επαναλαμβάνουν τους ρόλους τους ως Φιέρο, Έλφαμπα και Γκλίντα.|alt=Ariana Grande and Cynthia Erivo at the Wicked Premiere in Los Angeles
 Αριάνα Γκράντε ως Γκαλίντα "Γκλίντα" Άπλαντ, μία δημοφιλής νεαρή γυναίκα που είναι πλέον γνωστή ως Γκλίντα η Καλή
 Σκάρλετ Σπίαρς ως μικρή Γκλίντα
 Σίνθια Ερίβο ως Έλφαμπα Θροπ, μία παρεξηγημένη γυναίκα γεννημένη με πράσινο δέρμα,που είναι πλέον γνωστή ως η Κακιά Μάγισσα της Δύσης
 Τζόναθαν Μπέιλι ως Φιέρο Τίγκελααρ, ένας πρίγκιπας από την Χώρα των Γουίνκι που είναι πλέον Αρχηγός της Δύναμης Γκέιλ. Αργότερα μετατρέπεται στο Σκιάχτρο από την Έλφαμπα
 Τζεφ Γκόλντμπλουμ ως ο Θαυμαστός Μάγος του Οζ
 Μαρίσα Μπόουντ ως Νέσσαροουζ Θροπ, η παραπληγική μικρότερη ετεροθαλής αδελφή της Έλφαμπα που είναι πλέον Κυβερνήτρια της Χώρας των Μάντσκιν
 Ίθαν Σλέιτερ ως Μποκ Γούντσμαν, ένας Μάντσκιν που πλέον εργάζεται ως υπηρέτης της Νέσσαροουζ. Αργότερα μετατρέπεται στον Τενεκεδένιο Άνθρωπο από την Έλφαμπα
 Μισέλ Γιο ως Μαντάμ Μόριμπλ, η πρώην Κοσμήτορας Μαγείας στο Πανεπιστήμιο Σιζ, που πλέον δουλεύει για τον Μάγο
 Μπόουεν Γιανγκ ως Φάνι, ένας από τους φίλους της Γκλίντα από το σχολείο που πλέον δουλεύει ως βοηθός της
 Μπρόνγουιν Τζέιμς ως ΣενΣεν, άλλη μία από τις φίλες της Γκλίντα από το σχολείο που πλέον δουλεύει ως βοηθός τηςhttps://deadline.com/2025/06/wicked-for-good-trailer-1236413776/
 Κόλμαν Ντομίνγκο ως η φωνή του Μπρρρ το Δειλό Λιοντάρι, ένα Λιοντάρι που μιλάει που είχε σωθεί από την Έλφαμπα και τον Φιέρο όταν ήταν μικρό, και αργότερα γίνεται φίλος με την Ντόροθι Γκέιλ
 Σάρον Ντ. Κλαρκ ως η φωνή της Ντάλσιμπερ, μιας αρκούδας που μιλάει και παιδική νταντά της Έλφαμπα και της Νέσσαροουζ, που βρίσκεται ανάμεσα στα Ζώα που εγκαταλείπουν την Χώρα του Οζ
 Ντι Μπράντλεϊ Μπέικερ ως η φωνή του Τσίστερι, αρχηγού των φτερωτών μαϊμούδων

Επίσης, οι Κίλα Σέτλ, Άνταμ Τζέιμς και Άλις Φερν επαναλαμβάνουν τους ρόλους τους από την πρώτη ταινία ως Μις Κοντλ και γονείς της Γκλίντα αντίστοιχα. Η Κέρι Έλις, μία από τις ηθοποιούς που έπαιξαν την Έλφαμπα σε παραγωγές του μίουζικαλ τόσο στο Μπρόντγουεϊ όσο και στο Γουέστ Εντ, εμφανίζεται σε έναν μικρό ρόλο. Η Μπέθανι Γουίβερ υποδύεται την Ντόροθι Γκέιλ, ένα κορίτσι από ένα αγρόκτημα στο Κάνσας που μεταφέρεται στην Χώρα του Οζ μαζί με τον σκύλο της, τον Τότο. Παρόλο που ο ρόλος έχει πιο μεγάλο ρόλο σε σύγκριση με την πρωτότυπη δεύτερη πράξη του μιούζικαλ, το πρόσωπο της δεν φαίνεται εκτός από ένα σύντομο πλάνο ότι η Γκλίντα την βλέπει να περνάει μέσα από την χαραμάδα της πόρταςk.

Σημειώσεις

 Παραπομπές 

 Εξωτερικοί σύνδεσμοι 



Κατηγορία:Ταινίες του 2025
Κατηγορία:Αμερικανικές ταινίες της δεκαετίας 2020
Κατηγορία:Αμερικανικές ταινίες φαντασίας
Κατηγορία:Αμερικανικές ταινίες
Κατηγορία:Αγγλόφωνες ταινίες
Κατηγορία:Ταινίες 4DX
Κατηγορία:Αμερικανικές 3D ταινίες
Κατηγορία:Αμερικανικές επικές ταινίες
Κατηγορία:Ταινίες σίκουελ
Κατηγορία:Ταινίες που επηρεάστηκαν από την απεργία SAG-AFTRA του 2023
Κατηγορία:Ταινίες βασισμένες σε αμερικανικά μυθιστορήματα
Κατηγορία:Ταινίες βασισμένες σε μιούζικαλ
Κατηγορία:Ταινίες βασισμένες στον Θαυμάσιο Μάγο του Οζ
Κατηγορία:Ταινίες βασισμένες σε πολλά έργα
Κατηγορία:Ταινίες σε σκηνοθεσία Τζον Μ. Τσου
Κατηγορία:Ταινίες με μουσική σύνθεση Τζον Πάουελ
Κατηγορία:Ταινίες που επηρεάστηκαν από την πανδημία COVID-19
Κατηγορία:Ταινίες γυρισμένες στο Ηνωμένο Βασίλειο
Κατηγορία:Ταινίες γυρισμένες στα Warner Bros. Studios Leavesden
Κατηγορία:Ταινίες IMAX
Κατηγορία:Ταινίες ScreenX
Κατηγορία:Ταινίες παραγωγής Universal Pictures
Κατηγορία:Ταινίες βασισμένες σε παραμύθια
Κατηγορία:Μαγεία στις ταινίες
Κατηγορία:Αμερικανικές μουσικές ταινίες